MESTO STARÁ ĽUBOVŇA

## Všeobecne záväzné

**nariadenie č. 41**

## O MIESTNYCH DANIACH A MIESTNOM POPLATKU ZA

## KOMUNÁLNE ODPADY A DROBNÉ STAVEBNÉ ODPADY

**NA ÚZEMÍ MESTA STARÁ ĽUBOVŇA**

**schválené uznesením MsZ č. XXIII/2004 zo dňa 15.12.2004, zmeny schválené uznesením MsZ č. XIX/2005 zo dňa 16.12.2005, uznesením MsZ č. XXIV/2006 bod B/504 zo dňa 16.11.2006, uznesením MsZ č. VIII/2007 bod B/112 zo dňa 13.12.2007, uznesením MsZ**

**č. XIII/2008 bod B/242 zo dňa 13.11.2008, uznesením MsZ č. XX/2009 bod B/415 zo dňa 10.12.2009, uznesením MsZ č. VIII/2011 bod B/232 zo dňa 13.12.2011, uznesením MsZ**

**č. XVIII bod B/459 zo dňa 06.12.2012, uznesením MsZ č. ....................zo dňa 15.12.2014.**

Mesto Stará Ľubovňa v súlade s ustanovením §6, §4 ods. 3 písm. c) zákona č.369/1990 Zb. o obecnom zriadení v znení neskorších predpisov a ustanoveniami zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov u s t a n o v u j e

**PRVÁ ČASŤ**

**Čl. 1**

**Základné ustanovenie**

1. Mestské zastupiteľstvo v Starej Ľubovni podľa § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov **r o z h o d l o,** že v nadväznosti na §98 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady **z a v á d z a** s účinnosťou **od 1. januára** **2015**  **miestne dane a poplatok za komunálne odpady a drobné stavebné odpady .**

Toto všeobecne záväzné nariadenie upravuje podmienky určovania a vyberania miestnych daní a poplatku za komunálne odpady a drobné stavebné odpady na území mesta Stará Ľubovňa v zdaňovacom období od 1.1. 2015.

2. Mesto Stará Ľubovňa ukladá tieto miestne dane:

a) daň z nehnuteľností,

1. b) daň za psa,
2. daň za užívanie verejného priestranstva,
3. daň za ubytovanie,
4. daň za predajné automaty,
5. daň za nevýherné hracie prístroje

3. Miestnym poplatkom je poplatok za komunálne odpady a drobné stavebné odpady.

**DRUHÁ ČASŤ**

**Miestne dane**

**Čl. 2**

**Daň z nehnuteľností**

Daň z nehnuteľností zahŕňa :

a) daň z pozemkov,

b) daň zo stavieb,

c) daň z bytov a z nebytových priestorov v bytovom dome (ďalej len „daň z bytov“).

**Čl. 3**

**Hodnoty pozemkov**

Správca dane ustanovuje na území mesta Stará Ľubovňa hodnotu pozemkov, ktorou sa pri výpočte základu dane z pozemkov násobí výmera pozemku v m2.

1. Hodnota ornej pôdy, chmeľníc, viníc a ovocných sadov je **0,2131 €/m2**
2. Hodnota trvalých trávnatých porastov je **0,0285 €/m2**
3. Hodnota záhrad je **4,64 €/m2**
4. Hodnota zastavaných plôch a nádvorí a ostatných plôch je **4,64 €/m2**
5. Hodnota lesných pozemkov, na ktorých sú hospodárske lesy, rybníky s chovom rýb a ostatné hospodársky využívané vodné plochy je **0,33 €/m2**
6. Hodnota stavebných pozemkov je **46,47 €/m2.**

**Čl. 4**

**Sadzba dane z pozemkov**

Správca dane určuje pre pozemky na území mesta Stará Ľubovňa ročnú sadzbu z pozemkov:

1. Orná pôda, chmeľnice, vinice, ovocné sady **1,00 %**
2. Trvalé trávnaté porasty **1,00 %**
3. Záhrady **0,50 %**
4. Zastavané plochy a nádvoria, ostatné plochy **0,50 %**
5. Lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy **0,50 %**
6. Stavebné pozemky **0,40 %.**

**Čl. 5**

**Základ dane zo stavieb**

1. Základom dane zo stavieb je výmera zastavanej plochy v m2. Zastavanou plochou sa rozumie

pôdorys stavby na úrovni najrozsiahlejšej nadzemnej časti stavby, pričom sa do zastavanej

plochy nezapočítava prečnievajúca časť strešnej konštrukcie stavby.

**Čl. 6**

**Sadzba dane zo stavieb**

Správca dane určuje pre stavby na území mesta Stará Ľubovňa ročnú sadzbu dane zo stavieb za každý aj začatý m2 zastavanej plochy:

1. **0,165 €/m2** za stavby na bývanie a drobné stavby, ktoré majú doplnkovú funkciu pre hlavnú stavbu,
2. **0,165 €/m2** za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu,
3. **0,564 €/m2** za chaty a stavby na individuálnu rekreáciu,
4. **0,763 €/m2** za samostatne stojace garáže,
5. **0,763 €/m2** za stavby hromadných garáží,
6. **0,763 €/m2** za stavby hromadných garáží umiestnené pod zemou,
7. **1,650 €/m2** za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu,
8. **2,904 €/m2** za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou,
9. **1,650 €/m2** za ostatné stavby neuvedené v písmenách a) až h).

Správca dane určuje pri viacpodlažných stavbách pre všetky druhy stavieb príplatok za podlažie **0,09 €** za každé ďalšie podlažie okrem prvého nadzemného podlažia.

**Čl. 7**

**Sadzba dane z bytov**

Správca dane určuje ročnú sadzbu dane z bytov za byt na území mesta Stará Ľubovňa za každý aj začatý m2  podlahovej plochy bytu a nebytového priestoru nachádzajúceho sa v bytovom dome takto:

1. **0,165 €/m2** za byty,
2. **0,763 €/m2** za nebytové priestory slúžiace ako garáž a ostatné nebytové priestory,
3. **2,904 €/m2** za nebytové priestory, ktoré sa využívajú na podnikanie a inú zárobkovú činnosť.

Čl. 8

Zníženie dane a oslobodenie od dane z nehnuteľností

1. Správca dane poskytne zníženie dane vo výške **50 %** ročnej sadzby zo stavieb na

bývanie a bytov vo vlastníctve fyzických osôb, ktoré slúžia na ich trvalé bývanie pre tieto dôvody:

a) pre fyzické osoby staršie ako 70 rokov,

b) pre držiteľov preukazu fyzickej osoby s ťažkým zdravotným postihnutím alebo držiteľov preukazu fyzickej osoby s ťažkým zdravotným postihnutím so sprievodcom.

1. Správca dane oslobodzujeod dane :
2. pozemky a stavby, na ktorých sú kultúrne a pamiatkové zariadenia – Ľubovniansky hrad, múzeum, skanzen,
3. pozemky verejne prístupných parkov, priestorov a športovísk,
4. pozemky, na ktorých sú cintoríny, kolumbária, urnové háje a rozptylové lúky.
5. Doklady potvrdzujúce ťažké zdravotné postihnutie, vlastníctvo stavieb na bývanie a bytov (fotokópia listu vlastníctva) na uplatnenie zníženia dane predloží daňovník do konca januára zdaňovacieho obdobia podľa stavu k 1.1. zdaňovacieho obdobia.
6. Daňovník uplatní nárok na zníženie alebo oslobodenie od dane v priznaní k dani z nehnuteľnosti, k dani za psa, k dani za predajné automaty a k dani za nevýherné hracie prístroje alebo v čiastkovom priznaní na to zdaňovacie obdobie, na ktoré mu prvýkrát vzniká nárok na zníženie alebo oslobodenie od dane, najneskôr v lehote do konca januára, inak nárok na príslušné obdobie zaniká.

**Daň za psa**

**Čl. 9**

**Predmet dane**

1. Predmetom dane za psa je pes starší ako 6 mesiacov chovaný fyzickou osobou alebo právnickou osobou.

2. Predmetom dane za psa nie je:

1. pes chovaný na vedecké a výskumné účely,
2. pes umiestnený v útulku zvierat,
3. pes so špeciálnym výcvikom, ktorého vlastní alebo používa držiteľ preukazu fyzickej osoby s ťažkým zdravotným postihnutím alebo držiteľ preukazu fyzickej osoby so sprievodcom.

**Čl. 10**

**Daňovník**

1. Daňovníkom je fyzická alebo právnická osoba, ktorá je
2. vlastníkom psa alebo
3. držiteľom psa, ak sa nedá preukázať, kto psa vlastní.

**Čl. 11**

**Základ dane**

1. Základom dane je počet psov.

**Čl. 12**

# Sadzba dane

1. Ročná sadzba dane za 1 psa chovaného pri rodinnom dome je **10 €.**
2. Ročná sadzba dane za 1 psa chovaného v bytovom dome je **40 €.**
3. Ročná sadzba dane za 1 psa chovaného PO a FO podnikateľom za účelom

stráženia stavieb na podnikanie a zárobkovú činnosť je **40 €.**

**Čl. 13**

**Vznik a zánik daňovej povinnosti**

1. Daňová povinnosť vzniká prvým dňom kalendárneho mesiaca nasledujúceho po mesiaci,

v ktorom sa pes stal predmetom dane podľa čl. 9 ods. 1 /po dosiahnutí veku 6 mesiacov/

a zaniká posledným dňom mesiaca, v ktorom pes prestal byť predmetom dane.

2. Ak vznikne daňová povinnosť k dani za psa je vlastník alebo držiteľ psa povinný najneskôr

do 30 dní odo dňa jej vzniku okrem podania priznania k tejto dani vyplniť prihlasovaciu

kartu psa /je k dispozícií na daň. referáte/, v ktorej uvedie požadované údaje pre zápis psa do

evidencie správcu dane.

**Čl. 14**

**Splnomocňovacie ustanovenie**

1. Obec vydá držiteľovi psa zapísaného do evidencie evidenčnú známku psa, na ktorej musí byť uvedené evidenčné číslo psa, názov obce kde je pes evidovaný a údaj o tom, či je pes

nebezpečným psom.

1. Známkou držiteľ psa preukazuje totožnosť psa. Známka je neprenosná na iného psa.
2. Poplatok za psa sa vyrubuje podľa miesta trvalého pobytu osoby, bez ohľadu na to kde je

vlastníkov pes skutočne umiestnený.

1. Povinnosť platiťdaň za psa platí aj pre daňovníka, ktorý psa prihlási v inej obci alebo

meste a chová ho na území mesta Stará Ľubovňa. Miestne príslušným mestom je mesto,

na ktorom území je pes chovaný.

**Čl.15**

**Oslobodenie od dane za psa**

1. Správca dane oslobodzuje od dane za psa chovaného pri rodinnom i v bytovom dome

osamelé osoby staršie ako 70 rokov žijúce v príslušnom rodinnom alebo bytovom

dome, ktoré sú vlastníkmi alebo držiteľmi psa.

**Daň za užívanie verejného priestranstva**

**Čl. 16**

**Predmet dane**

1. Predmetom dane za užívanie verejného priestranstva je osobitné užívanie verejného priestranstva, ktorým sa rozumie umiestnenie zariadenia slúžiaceho na poskytovanie služieb, umiestnenie stavebného, predajného zariadenia, zariadenia cirkusu, lunaparku a iných atrakcií, umiestnenie skládky, trvalé parkovanie vozidla mimo stráženého parkoviska.
2. Verejným priestranstvom na účely tohto všeobecne záväzného nariadenia sú verejnosti prístupné pozemky vo vlastníctve obce:
3. cesty, mestské komunikácie, chodníky,
4. strážené parkoviská, pokiaľ dočasne slúžia inému účelu než parkovaniu vozidiel,
5. parky a zatrávnené plochy,
6. námestia,
7. trhovisko,
8. centrálna mestská oblasť ( to sú verejné priestranstvá - cesty, mestské komunikácie,

chodníky, parkoviská, parky a zatrávnené plochy, námestie a trhoviská) nám. sv.

Mikuláša, nám. gen. Štefánika, ulica Obchodná, Levočská, 1. mája a 17. novembra,

ohraničené podľa grafickej prílohy, ktorá je súčasťou tohto nariadenia a verejné

priestranstvá Domu obchodov a služieb DRUŽBA.

**Čl. 17**

**Sadzba dane za verejné priestranstvo**

1. Sadzba dane za užívanie verejného priestranstva v centrálnej mestskej oblasti je

**0,25 €** za každý aj neúplný m2 užívaného verejného priestranstva a každý aj neúplný deň.

1. Sadzba dane za užívanie verejného priestranstva v iných častiach mesta Stará Ľubovňa

(vrátane miestnej časti Podsadek) je **0,10 €** za každý aj neúplný m2 užívaného

verejného priestranstva a každý aj neúplný deň.

1. Daňová povinnosť vzniká dňom začatia osobitného užívania verejného priestranstva a zaniká dňom skončenia osobitného užívania verejného priestranstva. Daňovník je povinný oznámiť svoj zámer osobitného užívania verejného priestranstva správcovi dane najneskôr v deň vzniku daňovej povinnosti.
2. Mesto vyrubí daň rozhodnutím najskôr v deň vzniku daňovej povinnosti.

Vyrubená daň je splatná do 15 dní od nadobudnutia právoplatnosti rozhodnutia.

1. V dňoch uzatvorenia zariadenia (napr. stánkov) s predchádzajúcim súhlasom MsÚ je sadzba dane za užívanie tohto verejného priestranstva **0,05 €**  za každý aj neúplný m2 užívaného verejného priestranstva a každý aj neúplný deň.
2. Sadzba dane za verejné priestranstvo pri ambulantnom predaji všetkých druhov

tovarov na tržnici – Popradská č. 10 Stará Ľubovňa – počas sezónnych trhov je :

1. za obsadenie jedného mestského stánku **7 €** za stánok a deň predaja. Ak predávajúci

obsadí aj priestor pri stánku, za tento platí daň v sume **1,70 €** za každý i začatý 1 m2

obsadeného priestoru a deň predaja.

1. pri povolenom predaji na vlastnom predajnom zariadení je daň **9 €** na 2 m2 a deň predaja, ktorá sa zvyšuje o **1,70 €** za každý i začatý 1m2 nad tento rozmer a deň predaja.

1. Sadzba dane za verejné priestranstvo pri poskytovaní služieb, ktoré sú uvedené

v Trhovom poriadku :

1. za obsadenie jedného mestského stánku daň **3,50 €** za stánok a deň predaja.

Ak predávajúci obsadí aj priestor pri stánku, za tento zaplatí daň navyše v sume **1,70 €**

za každý i začatý 1m2 obsadeného priestoru a deň predaja.

1. pri povolenom predaji na vlastnom predajnom zariadení je daň **3,50 €** na 2 m2 a deň predaja, ktorá sa zvyšuje o **1,70 €** za každý i začatý 1 m2 nad tento rozmer a deň predaja.
2. Sadzba dane pre verejné priestranstvo pre dočasné zariadenia predajného charakteru a

dočasné zariadenia poskytujúce služby, ktoré rozširujú a skvalitňujú ponuku služieb

v oblasti cestovného ruchu je:

1. v centrálnej zóne mesta Stará Ľubovňa v sume **0,10 €/m2** a deň predaja,

alebo poskytovania služieb.

1. mimo centrálnej zóny mesta Stará Ľubovňa v sume  **0,05 €/m2** a deň

predaja, alebo poskytovania služieb.

1. Daň za trvalé parkovanie vozidla ( nákladné, osobné, obytný príves a pod.) na verejnom

priestranstve ( mimo stráženého parkoviska ), alebo za státie na tom istom mieste je

**0,10 €** za vozidlo a deň.

1. Sadzba dane za umiestnenie skládky odpadu, predajného zariadenia, zariadenia cirkusu,

lunaparku a iných atrakcií podľa čl. 17 ods. 1 sa vyrubuje so zvýšením na 5-násobok,

podľa čl. 17 ods. 2 so zvýšením na 5-násobok, a podľa čl. 17 ods. 5 so zvýšením na

5-násobok za každý aj neúplný m2 a každý aj neúplný deň okrem prvého dňa.

1. Daň platia právnické a fyzické osoby, ktoré užívajú verejné priestranstvo na účely

uvedené v čl. 16 ods. 1.

1. Daň mesto vyrubí pri vystavení povolenia na podnikateľsko-obchodnú činnosť a pri

vydaní povolenia pre parkovanie.

1. Sadzba dane za stánkový a ambulantný predaj počas Ľubovnianskeho jarmoku je za

jedno predajné miesto v šírke 1 m ( i začatý ) a deň predaja:

* **14 €** za predajný stánok so sortimentom občerstvenie, za priestor na sedenie pri tomto stánku sa stanovuje daň vo výške 2 €/m2 a deň predaja a za umiestnenie vozidla pri stánku daň vo výške 1€/m2 a deň umiestnenia vozidla.
* **10 €** pri stánkoch s iným sortimentom ako občerstvenie.

Daň sa platí vopred za všetky tri dni predaja. Predávajúci je povinný túto daň uhradiť

formou úhrady poštovej poukážky, platbou v pokladni mesta alebo úhradou na účet

mesta, ktorého číslo bude zaslané spolu s podmienkami účasti v termíne vždy do 31.8.

príslušného roku. Predajné miesto je záväzne pridelené iba tomu predávajúcemu, ktorý

uhradí daň za verejné priestranstvo v plnej výške a vo vyššie uvedenom termíne.

Správnosť výšky dane skontroluje organizačný štáb jarmoku pri vydaní povolenia na predaj. Bližšie podmienky postupu pri výbere poplatkov stanovuje „Organizačný poriadok Ľubovnianskeho jarmoku“, ktorý bol schválený mestským zastupiteľstvom. V prípade neodôvodnenej neúčasti sa táto daň predávajúcemu nevracia.

1. Daň za užívanie verejného priestranstva sa neplatí za kultúrnu a športovú akciu usporiadanú na verejnom priestranstve bez vstupného alebo akciu, ktorej celý výťažok je určený na charitatívne a verejnoprospešné účely. Daň sa ďalej neplatí za predajné zariadenia a zariadenia určené na poskytovanie služieb, ak sa na ich umiestnenie na verejnom priestranstve vydalo stavebné povolenie alebo kolaudačné rozhodnutie.
2. Centrálna zóna mesta je určená grafickou prílohou tohto nariadenia a ulicami :

a) Nám. sv. Mikuláša

b) Popradská ulica po tržnicu ( vrátane )

c) Obchodná ulica

d) Ulica 1. mája – po hotel Vrchovina

e) Levočská ulica po Slovenskú sporiteľňu a.s.

f) Nám. gen. Štefánika

g) DOaS Družba, sídl. Západ vrátane parkovísk pri objekte a verejných

priestranstiev.

1. Sadzba dane za umiestnenie zariadení cirkusu, lunaparku a iných atrakcií počas

konania Ľubovnianskeho jarmoku sa vyrubuje vo výške minimálne 1.000 € za dobu

trvania jarmoku. Organizačný štáb jarmoku určí podmienky výberu takéhoto zariadenia.

# 

**Daň za ubytovanie**

**Čl. 18**

###### Predmet dane

1. Predmetom dane za ubytovanie je odplatné prechodné ubytovanie podľa § 754 až 759 Občianskeho zákonníka v ubytovacom zariadení (ďalej len „zariadenie“), ktorým je hotel, motel, botel, hostel, penzión, apartmánový dom, kúpeľný dom, liečebný dom, ubytovacie zariadenie prírodných liečebných kúpeľov a kúpeľných liečební, turistická ubytovňa, chata, stavba na individuálnu rekreáciu, zrub, bungalov, kemping, minikemp, táborisko, rodinný dom, byt v bytovom dome, v rodinnom dome alebo stavbe slúžiacej na viaceré účely.

**Čl. 19**

**Daňovník**

1. Daňovníkom je fyzická osoba, ktorá sa v zariadení odplatne prechodne ubytuje.

**Čl. 20**

**Základ dane**

1. Základom dane je počet prenocovaní.

**Čl. 21**

**Sadzba dane**

1. Sadzba dane je **0,50 €** na osobu a prenocovanie.

**Čl. 22**

**Správa a vyberanie dane**

1. Platiteľom dane je prevádzkovateľ zariadenia, ktorý odplatné prechodné ubytovanie

poskytuje.

1. Daň v stanovenej výške pre správcu dane od ubytovaných osôb vyberá a ručí za ňu

prevádzkovateľ zariadenia.

1. Prevádzkovateľ zariadenia je povinný viesť preukaznú evidenciu ubytovaných osôb na účely

dane.

1. Daň za ubytovanie je zahrnutá v cene za ubytovanie, ktorú vyberá prevádzkovateľ ubytovacieho zariadenia za poskytovanú službu ubytovania.
2. Prevádzkovateľ je povinný správcovi dane predkladať do 15 dní po uplynutí kalendárneho štvrťroka výkaz o počte prechodne ubytovaných osôb a o výške vybratej dane.
3. Vybratú daň je prevádzkovateľ povinný v lehote do 15 dní po uplynutí štvrťroku odviesť na účet správcu dane, alebo ju uhradiť v hotovosti v pokladni správcu dane.
4. Správca dane je oprávnený kedykoľvek vykonať kontrolu dodržiavania týchto ustanovení v súlade so zákonom č. 563/2009 Z.z. o správe daní.

**Daň za predajné automaty**

**Čl. 23**

**Predmet dane**

1. Predmetom dane za predajné automaty sú prístroje a automaty, ktoré vydávajú tovar za

odplatu a sú umiestnené v priestoroch prístupných verejnosti.

**Čl. 24**

**Daňovník**

1. Daňovníkom je fyzická osoba alebo právnická osoba, ktorá predajné automaty prevádzkuje.

**Čl. 25**

# Základ dane

1. Základom dane je počet predajných automatov.

**Čl. 26**

# Sadzba dane

1. Ročná sadzba dane za jeden predajný automat a kalendárny rok je **50 €.**
2. Ak daňovník prevádzkuje automat po dobu kratšiu ako je kalendárny rok, platí len pomernú časť dane za celé mesiace.

**Čl. 27**

# Vznik a zánik daňovej povinnosti

1. Daňová povinnosť vzniká prvým dňom kalendárneho mesiaca, v ktorom sa predajný automat začal prevádzkovať, a zaniká posledným dňom mesiaca, v ktorom sa ukončilo jeho prevádzkovanie.
2. Prevádzkovateľ je povinný označiť každý predajný automat štítkom s uvedením týchto údajov :

a) obchodné meno PO, resp. FO – podnikateľa,

b) adresa miesta prevádzkovania,

c) identifikačné číslo predajného automatu /určí mesto/,

d) dátum začatia prevádzkovania.

**Daň za nevýherné hracie prístroje**

**Čl. 28**

**Predmet dane**

1. Predmetom dane za nevýherné hracie prístroje sú hracie prístroje, ktoré sa spúšťajú alebo prevádzkujú za odplatu, pričom tieto hracie prístroje nevydávajú peňažnú výhru a sú prevádzkované v priestoroch prístupných verejnosti.

2. Nevýhernými hracími prístrojmi sú :

1. elektronické prístroje na počítačové hry,
2. mechanické prístroje, elektronické prístroje, automaty a iné zariadenia na zábavné hry.

**Čl. 29**

**Daňovník**

1. Daňovníkom je fyzická osoba alebo právnická osoba, ktorá nevýherné hracie prístroje

prevádzkuje.

**Čl. 30**

# Základ dane

1. Základom dane je počet nevýherných hracích prístrojov.

**Čl. 31**

# Sadzba dane

1. Ročná sadzba dane za jeden nevýherný hrací prístroj a kalendárny rok je **50 €.**
2. Ak daňovník prevádzkuje nevýherný hrací prístroj po dobu kratšiu ako je kalendárny rok, platí len pomernú časť dane za celé mesiace.

**Čl. 32**

**Vznik a zánik daňovej povinnosti**

1. Daňová povinnosť vzniká prvým dňom kalendárneho mesiaca, v ktorom sa nevýherný hrací prístroj začal prevádzkovať, a  zaniká posledným dňom mesiaca, v ktorom sa ukončilo jeho prevádzkovanie.

2. Prevádzkovateľ je povinný označiť každý nevýherný hrací prístroj štítkom s uvedením

týchto údajov :

a) obchodné meno PO, resp. FO - podnikateľa,

b) adresa miesta prevádzkovania,

c) identifikačné číslo nevýherného hracieho prístroja /určí mesto/,

d) dátum začatia prevádzkovania.

**Čl. 33**

Daňové priznanie, vyrubenie dane a platenie dane.

1. Daň z nehnuteľnosti, daň za psa, daň za predajné automaty a daň za nevýherné hracie

prístroje vyrubuje správca dane každoročne podľa stavu k 1. januáru príslušného

zdaňovacieho obdobia na celé zdaňovacie obdobie jedným rozhodnutím.

2. Ak vznikne daňová povinnosť k dani za psa, k dani za predajné automaty a k dani za

nevýherné hracie prístroje v priebehu zdaňovacieho obdobia, daňovník je povinný podať

priznanie k tejto dani, ku ktorej vznikla daňová povinnosť, najneskôr do 30 dní odo dňa

vzniku tejto daňovej povinnosti.

3. Ak daňovník podal priznanie k dani za psa, k dani za predajné automaty a  k dani za

nevýherné hracie prístroje a daňová povinnosť k niektorej s týchto daní zanikne v priebehu

zdaňovacieho obdobia, je povinný podať čiastkové priznanie na zánik tejto daňovej

povinnosti správcovi dane najneskôr do 30 dní odo dňa jej zániku.

4. Ak v priebehu zdaňovacieho obdobia daňovník nadobudne nehnuteľnosť vydražením alebo

dedením a už podal priznanie k  dani z nehnuteľností, k dani za psa, k dani za predajné

automaty a k dani za nevýherné hracie prístroje, je povinný podať čiastkové priznanie k dani

z nehnuteľností do 30 dní, odo dňa vzniku daňovej povinnosti príslušnému správcovi dane.

5. Daň z nehnuteľností nižšia ako 1 € sa vyrubovať nebude.

**TRETIA ČASŤ**

**Čl. 34**

**Miestny poplatok za komunálne odpady a drobné stavebné odpady**

1. Poplatok sa platí za komunálne odpady a drobné stavebné odpady, ktoré vznikajú na území mesta.

2. Poplatok platí poplatník, ktorým je :

1. fyzická osoba, ktorá má v meste trvalý pobyt alebo prechodný pobyt,
2. alebo osoba ktorá je na území mesta oprávnená užívať alebo užíva byt, rodinný dom,
3. právnická osoba, ktorá je oprávnená užívať alebo užíva nehnuteľnosť

nachádzajúcu sa na území mesta na iný účel ako na podnikanie,

d) podnikateľ, ktorý je oprávnený užívať alebo užíva nehnuteľnosť nachádzajúcu sa

na území mesta na účel podnikania.

3. Ak má osoba v meste súčasne trvalý pobyt a prechodný pobyt, poplatok platí iba

z dôvodu trvalého pobytu. Ak má osoba v meste trvalý alebo prechodný pobyt a súčasne je

oprávnená užívať alebo užíva nehnuteľnosť na iný účel ako na podnikanie, poplatok platí iba

z dôvodu trvalého pobytu, alebo prechodného pobytu.

4. Ak je nehnuteľnosť v spoluvlastníctve viacerých spoluvlastníkov poplatok platí a za poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí.

Ak je vlastníkom nehnuteľností štát,vyšší územný celok alebo obec, za poplatok ručí správca určený týmito vlastníkmi.

5. Platiteľ a poplatník sa môžu písomne dohodnúť, že poplatok mestu odvedie priamo poplatník. Za odvedenie poplatku ručí platiteľ.

6. Ak viacero poplatníkov žije v spoločnej domácnosti, plnenie povinnosti poplatníka

môže za ostatných členov tejto domácnosti na seba prevziať jeden z nich.

Povinnosti poplatníka nesmie za iného prevziať alebo plniť osoba, ktorá je nezvestná,

dlhodobo sa zdržiava mimo územia SR alebo je nespôsobila na právne úkony.

Tieto skutočnosti ako aj ich zmeny je osoba, ktorá za iného plní povinnosti

poplatníka, povinná oznámiť mestu - správcovi poplatkov.

7. Poplatková povinnosť vzniká dňom, ktorým nastane skutočnosť uvedená v čl. 34 ods. 2.

Spôsob platenia poplatku, termín splátok, číslo účtu, variabilný symbol, výška poplatku

a splátok, možnosť odvolania sa – tieto skutočnosti sú uvedené v rozhodnutí, ktoré

musí obdržať, každý platiteľ poplatku.

1. Množstvový zber KO a DSO na území mesta Stará Ľubovňa sa zavádza pre

právnické osoby (PO) a fyzické osoby podnikateľov (FOp).

1. PO a FOp si v systéme množstvového zberu zabezpečujú odber KO a DSO na

vlastné náklady priamo u oprávnenej organizácie (EKOS s.r.o.) .

1. Náklady spojené s množstvovým zberom uhrádzajú PO a FOp na základe

fakturovaných výkonov priamo oprávnenej organizácii.

1. Náklady spojené s množstvovým zberom u PO a FOp sa fakturujú spravidla po

vykonaní odberu.

**Čl. 35**

**Sadzba poplatku**

1. Sadzba poplatku sa stanovuje :

1. pre fyzickú osobu prihlásenú k trvalému alebo prechodnému pobytu podľa čl.34 ods.2 písm. a) vo výške **0,041 € za osobu a kalendárny deň,**

1. pre fyzickú osobu, ktorá je oprávnená užívať alebo užíva nehnuteľnosť podľa čl. 34 ods. 2 písm. b) vo výške **0,041 za osobu a kalendárny deň,**

1. pre právnickú osobu, ktorá je oprávnená užívať alebo užíva nehnuteľnosť podľa čl. 34

ods. 2 písm. c) nachádzajúcu sa na území mesta na účel iný ako na podnikanie vo výške

**0,01 €/ deň,**

1. pre podnikateľa, ktorý je oprávnený užívať alebo užíva nehnuteľnosť podľa čl. 34

ods. 2 písm. d) nachádzajúcu sa na území mesta na účel podnikania vo výške

**0,01 €/deň.**

**Čl. 36**

**Určenie poplatku**

1. Poplatok sa určuje

a) za fyzickú osobu, ktorá je prihlásená k trvalému alebo prechodnému pobytu v

meste sa stanovuje poplatok ako súčin sadzby podľa čl. 35 ods. 1 písm. a) a počtu

kalendárnych dní v určenom období, počas ktorých má alebo bude mať poplatník

v meste trvalý alebo prechodný pobyt ,

b) za fyzickú osobu, ktorá je oprávnená užívať alebo užíva nehnuteľnosť ako súčin sadzby podľa čl.35 ods.1 pís. b) a počtu kalendárnych dní v zdaňovacom období, počas ktorých nehnuteľnosť užíva alebo je oprávnená ju užívať

1. za právnickú osobu, ktorá je oprávnená užívať alebo užíva nehnuteľnosť podľa čl. 34 ods. 2 písm. c) nachádzajúcu sa na území mesta na iný účel ako na podnikanie sa určuje

poplatok ako súčin sadzby poplatku podľa čl. 35 ods. 1 písm. c), počtu kalendárnych dní

v zdaňovacom období a ukazovateľa dennej produkcie komunálnych odpadov

1. za podnikateľa, ktorý je oprávnený užívať alebo užíva nehnuteľnosť čl. 34 ods. 2 písm. d)

nachádzajúcu sa na území mesta na účel podnikania sa určuje poplatok ako súčin

sadzby poplatku podľa čl. 35 ods. 1 písm. d), počtu kalendárnych dní v zdaňovacom

období a ukazovateľa dennej produkcie komunálnych odpadov.

**Čl. 37**

# Ukazovateľ produkcie komunálnych odpadov

1. Ukazovateľ produkcie je súčet priemerného prepočítaného počtu osôb pripadajúci na zdaňovacie obdobie, ktoré sú v rozhodujúcom období s poplatníkom v pracovnoprávnom vzťahu, inom obdobnom vzťahu, alebo ktoré sú u poplatníka v štátno-zamestnaneckom pomere , alebo ktoré tvoria jeho štatutárny orgán, pričom tieto osoby vykonávajú svoju činnosť v nehnuteľnosti, ktorú poplatník užíva alebo je oprávnený užívať, nachádzajúcu sa v meste; ak je poplatníkom fyzická osoba - podnikateľ, do počtu osôb sa započítava aj táto osoba; **do počtu osôb sa nezapočítavajú osoby, ktoré majú v meste trvalý pobyt alebo prechodný pobyt.**

**Čl. 38**

# Rozhodujúce obdobie

1. Rozhodujúcim obdobím pre ukazovateľ produkcie je :

1. predchádzajúci kalendárny rok**,** v ktorom bol poplatník oprávnený vykonávať v nehnuteľnosti, ktorú užíva alebo je oprávnený ju užívať svoju činnosť, alebo
2. počet kalendárnych dní v období trvajúcom odo dňa vzniku povinnosti platiť

poplatok do konca týždňa predchádzajúcemu týždňu, v ktorom poplatník splní

ohlasovaciu povinnosť o skutočnosti, ktorá má za následok zánik poplatkovej povinnosti.

**Čl. 39**

**Oznamovacia** **povinnosť**

1. Poplatník je povinný oznámiť

a) do jedného mesiaca od vzniku povinnosti platiť poplatok túto skutočnosť

správcovi poplatkov;

b) do jedného mesiaca odo dňa kedy došlo k zániku povinnosti platiť poplatok,

zánik poplatkovej povinnosti;

c) ak došlo k zmene už ohlásených údajov pre rozhodujúce obdobia (kalendárny

rok), zmenu je povinný oznámiť najneskôr do30 dní odo dňa, kedy táto nastala ;

d) svoje meno, priezvisko, dátum narodenia, adresu trvalého pobytu, adresu

prechodného pobytu. Ak ide o právnickú osobu, alebo o fyzickú osobu

- podnikateľa názov, obchodné meno, sídlo alebo miesto podnikania, identifikačné

číslo (IČO);

e) identifikačné údaje iných osôb ak za nich plní povinnosti poplatníka podľa čl. 34 bodu 6

1. f) s ohlásením údajov, ktoré sú rozhodujúce pre určenie poplatku podľa čl. 36 ods. 1 písm. a)

až d) predloží aj písomné doklady potvrdzujúce uvádzané skutočnosti;

g) poplatník je oprávnený podať správcovi poplatkov ohlásenie aj v prípade, ak zistí,

že jeho povinnosť platiť poplatok má byť nižšia, ako mu bola vyrubená alebo ak

žiada o zníženie poplatku z dôvodu, že neužíva nehnuteľnosť, ktorú je oprávnený

užívať.

**Čl. 40**

**Vrátenie, zníženie a odpustenie poplatku**

1. Mesto vráti poplatok alebo jeho pomernú časť poplatníkovi /oprávnenej osobe/, ktorému

zanikla povinnosť platiť poplatok v priebehu zdaňovacieho obdobia /zmena trvalého pobytu,

úmrtie osoby/ a preukáže splnenie podmienok na vrátenie poplatku alebo jeho pomernej časti.

2. Mesto môže znížiť poplatok za zdaňovacie obdobie o 30 % fyzickým osobám prihláseným

k trvalému alebo prechodnému pobytu v meste Stará Ľubovňa v týchto prípadoch :

a) držiteľovi preukazu fyzickej osoby s ťažkým zdravotným postihnutím alebo držiteľovi preukazu fyzickej osoby s ťažkým zdravotným postihnutím so sprievodcom,

b) fyzickej osobe staršej ako 62 rokov od nasledujúceho roku po dovŕšení tohto veku, bez podania žiadosti.

Mesto môže znížiť poplatok za zdaňovacie obdobie o 50 % v týchto prípadoch:

c) osobe, ktorá sa z pracovných dôvodov zdržiava mimo okresu Stará Ľubovňa v rámci SR

alebo v zahraničí a v meste Stará Ľubovňa sa nezdržiava po dobu viac ako 90 dní

v zdaňovacom období,

d) osobe, ktorá sa zo študijných dôvodov zdržiava mimo okresu Stará Ľubovňa v rámci SR

alebo v zahraničí a v meste Stará Ľubovňa sa nezdržiava po dobu viac ako 90 dní

v zdaňovacom období.

3. Mesto môže odpustiť poplatok v celej výške fyzickým osobám prihláseným k trvalému alebo

prechodnému pobytu v meste Stará Ľubovňa v týchto prípadoch :

a) osobe, ktorá sa z rôznych dôvodov v meste Stará Ľubovňa nezdržiava počas celého

zdaňovacieho obdobia,

b) na šiesteho a každého ďalšieho člena domácnosti bez podania žiadosti.

Za domácnosť sa považuje otec, matka a ich deti.

4. Žiadateľ, ktorý žiada o zníženie alebo odpustenie poplatku podľa čl. 40 ods. 2,3 podá na

daňovom referáte mestského úradu ŽIADOSŤ s uvedením dôvodu, pre ktorý sa má zníženie

alebo odpustenie poplatku poskytnúť.

Žiadosť treba podať na vzorovom tlačive, ktoré je k dispozícií na referáte daní a poplatkov a

stránke mesta [www.staralubovna.sk](http://www.staralubovna.sk) a musí byť doložená listinnými dokladmi /dôkazy/, ktoré

preukazujú dôvod, pre ktorý sa má zníženie alebo odpustenie poplatku poskytnúť.

Pri žiadosti podľa čl. 40 ods. 2 :

- písm. a) fotokópia platného preukazu fyzickej osoby s ŤZP alebo ŤZP/S,

- písm. c) aktuálne potvrdenie zamestnávateľa o trvaní pracovného pomeru (nie pracovná

zmluva), doklady o ubytovaní na potrebnú dobu, potvrdenie zamestnávateľa so sídlom

v SR o výkone práce poplatníka v zahraničí, potvrdenie od agentúry, ktorá

sprostredkovala prácu v zahraničí alebo doklad príslušnej organizácie o pobyte v zahraničí,

- písm. d) potvrdenie o návšteve školy a potvrdenie o ubytovaní v mieste sídla školy, potvrdenie

o štúdiu v zahraničí.

Pri žiadosti podľa čl. 40 ods. 3 :

- písm. a) pri dlhodobom pobyte v zahraničí doklad vecne príslušného úradu o pobyte (úrad

prihlasovania obyvateľstva). V prípade, že potvrdenie nie je v slovenskom jazyku žiadateľ doloží aj preklad do slovenského jazyka, ktorý nemusí byť autorizovaný. Ak sa osoba prihlásená k trvalému pobytu zdržiava v mieste prechodného pobytu mimo Starej Ľubovne doklad príslušného obecného úradu o tom, že sa osoba zdržiava počas celého zdaňovacieho obdobia v tejto obci a doklad o zaplatení poplatku na celé obdobie.

5. Ak sú podmienky pre zníženie alebo odpustenie poplatku splnené už na začiatku

zdaňovacieho obdobia žiadosť treba podať do 31.1. príslušného zdaňovacieho obdobia,

v ostatných prípadoch pri ich splnení v priebehu zdaňovacieho obdobia.

6. Zníženie alebo odpustenie poplatku sa poskytne iba tým žiadateľom, ktorí v čase podávania

žiadosti nemajú voči mestu Stará Ľubovňa žiadne záväzky v platení miestnych daní

a miestnych poplatkov.

7. Ak sa v priebehu roka narodí poplatníkovi dieťa, poplatok za neho sa začne vyrubovať od

1.1. nasledujúceho roka.

**Čl. 41**

**Určenie poplatku a splatnosť**

1. Poplatok mesto vyrubuje každoročne rozhodnutím na celé zdaňovacie obdobie.
2. Splátky poplatku sú splatné v lehotách určených mestom v rozhodnutí, ktorým sa poplatok vyrubuje. Poplatník môže vyrubený poplatok, ktorý bol rozhodnutím mesta určený v splátkach, zaplatiť aj naraz najneskôr v lehote splatnosti prvej splátky.
3. Ak vznikne poplatková povinnosť v priebehu zdaňovacieho obdobia, mesto vyrubí pomernú časť poplatku rozhodnutím, začínajúc dňom vzniku poplatkovej povinnosti až do konca príslušného zdaňovacieho obdobia. Vyrubený poplatok je splatný do 15 dní odo dňa nadobudnutia právoplatnosti rozhodnutia.

**Čl. 42**

#### Spoločné ustanovenia

1. Miestnu daň podľa § 2 ods. 1 písm. a),b),e),f),h) a  ods. 3 zák. č. 582/2004 Z.z. o miestnych daniach a miestnom poplatku za komunálne odpady možno zaviesť a zrušiť, určiť a zmeniť sadzby dane, hodnotu pozemku, príplatok za podlažie, oslobodenie od dane alebo zníženie dane len k 1. januáru zdaňovacieho obdobia.

2. Správca dane a poplatkov stanovil cyklus vývozu komunálneho odpadu pre rodinné domy podľa počtu osôb prihlásených k trvalému alebo prechodnému pobytu s dodávateľskou firmou, ktorá zabezpečuje zvoz a likvidáciu komunálneho odpadu takto :

1 – 2 osoby vývoz 1 x za 4 týždne

3 – 5 osôb vývoz 1 x za 2 týždne

6 a viac osôb vývoz 1 x týždenne

**Čl. 43**

**Účinnosť**

1. Dňom účinnosti tohto Všeobecne záväzného nariadenia o miestnych daniach a miestnom poplatku za komunálne a drobné stavebné odpady sa ruší Všeobecne záväzné nariadenie mesta Stará Ľubovňa č. 41/2013 o miestnych daniach a miestnom poplatku za komunálne a drobné stavebné odpady zo dňa 6.12.2012.
2. Mestské zastupiteľstvo mesta Stará Ľubovňa sa na tomto všeobecne záväznom nariadení o miestnych daniach a miestnom poplatku na rok 2015 uznieslo dňa 15.12.2014.

3. Toto nariadenie nadobúda účinnosť **1. januára 2015.**

**PaedDr. Michal Biganič**

**primátor mesta**

**v.r.**

**MESTO STARÁ ĽUBOVŇA**

**Návrh zmeny**

**Všeobecne záväzného nariadenia č. 41**

**O MIESTNYCH DANIACH A MIESTNOM POPLATKU ZA**

**KOMUNÁLNE ODPADY A DROBNÉ STAVEBNÉ ODPADY**

**NA ÚZEMÍ MESTA STARÁ ĽUBOVŇA na rok 2014**

**schválené uznesením MsZ č. XXIII/2004 zo dňa 15.12.2004, zmeny schválené uznesením MsZ č. XIX/2005 zo dňa 16.12.2005, uznesením MsZ č. XXIV/2006 bod B/504 zo dňa 16.11.2006, uznesením MsZ č. VIII/2007 bod B/112 zo dňa 13.12.2007, uznesením MsZ č. XIII/2008 bod B/242 zo dňa 13.11.2008, uznesením MsZ č. XX/2009 bod B/415 zo dňa 10.12.2009, uznesením MsZ č. VIII/2011 bod B/232 zo dňa 13.12.2011, uznesením MsZ č. XVIII bod B/459 zo dňa 06.12.2012, uznesením MsZ č. ...... bod ...... zo dňa ................**

**Navrhované zmeny a doplnky:**

1. Zosúladenie VZN č. 41 na rok 2015 s novelou zákona č. 582/2004 Z.z. o miestnych daniach a miestnom poplatku za komunálne a drobné stavebné odpady, legislatívno – technické úpravy.
2. **Druhá časť –** Miestne dane:

* **vypúšťajú** sa definície, ktoré sú určené zákonom, z dôvodu sprehľadnenia VZN
* nahrádza sa v Čl. 6:

c) ~~stavby rekreačných a záhradkárskych chát a domčekov na individuálnu rekreáciu~~

~~d) samostatne stojace garáže a samostatné stavby hromadných garáží a stavby určené alebo používané na tieto účely, postavené mimo bytových domov~~

**c) chaty a stavby na individuálnu rekreáciu**

**d) samostatne stojace garáže**

* dopĺňa sa v Čl. 6:

**e) stavby hromadných garáží**

**f) stavby hromadných garáží umiestnené pod zemou**

* doterajšie písmena e) až g) sa označujú ako písmena g) až i).
* **dopĺňa** sa oslobodenie od dane za pozemky: c) pozemky, na ktorých sú cintoríny, kolumbária, urnové háje a rozptylové lúky.

1. **Tretia časť** – Miestny poplatok za komunálne a drobné stavebné odpady:

**Čl. 46**  **Vrátenie, zníženie a odpustenie poplatku**

Čl. 46, odst. 2

~~Mesto môže znížiť poplatok za zdaňovacie obdobie o 50 % fyzickým osobám~~ ~~prihláseným k trvalému alebo prechodnému pobytu v meste v týchto prípadoch:~~

~~a) osobe s ťažkým zdravotným postihnutím,~~

~~b) osobe staršej ako 70 rokov, od nasledujúceho roku po dovŕšení tohto veku, bez podania žiadosti. Ak žije v spoločnej domácnosti manžel (-ka) starší ako 70 rokov zníženie poplatku pre tento dôvod sa poskytne iba jednému z nich,~~

~~c) osobe, ktorá sa z pracovných dôvodov zdržiava mimo okresu v rámci SR alebo v zahraničí a v meste sa nezdržiava po dobu najmenej 6 mesiacov v zdaňovacom období,~~

~~d) osobe, ktorá sa zo študijných dôvodov zdržiava mimo okresu v rámci SR alebo v zahraničí a v meste sa nezdržiava po dobu nejmenej 6 mesiacov v zdaňovacom období.~~

Nahrádza sa Čl. 40 odst. 2

**Mesto môže znížiť poplatok za zdaňovacie obdobie o 30 % fyzickým osobám prihláseným k trvalému alebo prechodnému pobytu v meste v týchto prípadoch:**

a) držiteľovi preukazu fyzickej osoby s ťažkým zdravotným postihnutím alebo držiteľovi preukazu fyzickej osoby s ťažkým zdravotným postihnutí so sprievodcom,

b) fyzickej osobe staršej ako 62 rokov od nasledujúceho roku po dovŕšení tohto veku, bez podania žiadosti.

**Mesto môže znížiť poplatok za zdaňovacie obdobie o 50 % v týchto prípadoch.**

c) osobe, ktorá sa z pracovných dôvodov zdržiava mimo okresu, v rámci SR alebo v zahraničí a v meste sa nezdržiava po dobu viac ako 90 dní v zdaňovacom období,

d) osobe, ktorá sa zo študijných dôvodov zdržiava mimo okresu, v rámci SR alebo v zahraničí a v meste sa nezdržiava po dobu viac ako 90 dní v zdaňovacom období.

**Čl. 47 Vyrubenie poplatku a splatnosť**

* **nahrádza sa:** Čl. 41 **Určenie poplatku a splatnosť**
* **vypúšťa** sa uvedenie termínu splátok a podmienky pre splátky, ktoré budú uvedené v rozhodnutí

Vzhľadom na rozsah úprav uvádzame celé znenie nariadenia.

Vyvesené na úradnej tabuli dňa: 29.10.2014 Zvesené dňa: .................................

**PaedDr. Michal Biganič primátor mesta**